CELEX: 32021R1820
Language: fi
Date: 2021-10-18 00:00:00
Title: Komission täytäntöönpanoasetus (EU) 2021/1820, annettu 18 päivänä lokakuuta 2021, lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2017/325 muuttamisesta

19.10.2021   
               
               
                  FI
               
               
                  Euroopan unionin virallinen lehti
               
               
                  L 369/3
               
            
         KOMISSION TÄYTÄNTÖÖNPANOASETUS (EU) 2021/1820,
         annettu 18 päivänä lokakuuta 2021,
         lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2017/325 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Kiinan kansantasavallasta peräisin olevan erikoislujan polyesterilangan tuontiin unioniin sovelletaan 5,1–9,8 prosentin suuruisia polkumyyntitoimenpiteitä sikäli kuin on kyse otokseen valituista kiinalaisista vientiä harjoittavista tuottajista. Yhteistyössä toimineiden mutta otoksen ulkopuolisten vientiä harjoittavien tuottajien osalta otettiin käyttöön 5,3 prosentin suuruinen tulli. Lisäksi neuvoston täytäntöönpanoasetuksella (EU) N:o 1105/2010 (2)
                        . otettiin käyttöön koko maata koskeva 9,8 prosentin tulli erikoislujan polyesterilangan tuonnissa.
                  
               
                     (2)
                  
                  
                     Toimenpiteiden voimassaolon päättymistä koskevan tarkastelun jälkeen alkuperäisiä toimenpiteitä jatkettiin viidellä vuodella komission täytäntöönpanoasetuksella (EU) 2017/325 (3).
                  
               
                     (3)
                  
                  
                     Komission täytäntöönpanoasetuksessa (EU) 2019/1706 (4) todettiin, että yritys Wuxi Solead Technology Development Co., Ltd, jäljempänä ’Wuxi Solead’, täytti edellytykset, joiden perusteella sitä voitiin pitää uutena vientiä harjoittavana tuottajana, ja yrityksen nimi lisättiin yhteistyössä toimineiden mutta otoksen ulkopuolisten yritysten luetteloon.
                  
               
                     (4)
                  
                  
                     Yritys pyysi 16 päivänä tammikuuta 2020 tapahtuneen nimenmuutoksensa (5) johdosta 26 päivänä toukokuuta 2020 komissiota vahvistamaan, että nimenmuutos ei vaikuta sen oikeuteen hyötyä yksilöllisestä polkumyyntitullista, jota siihen sovellettiin, kun sillä oli vielä vanha nimensä.
                  
               
                     (5)
                  
                  
                     Komissio totesi toimitettuja tietoja tarkasteltuaan, ettei nimenmuutos vaikuta täytäntöönpanoasetuksen (EU) 2019/1706 päätelmiin eikä eritotenkaan yritykseen Wuxi Solead sovellettavaan polkumyyntitulliin.
                  
               
                     (6)
                  
                  
                     Komissio ilmoitti 8 päivänä heinäkuuta 2021 asianomaisille osapuolille edellä esitetyistä päätelmistä ja pyysi niitä esittämään huomautuksia asetetussa määräajassa. Huomautuksia ei saatu.
                  
               
                     (7)
                  
                  
                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Täytäntöönpanoasetuksen (EU) 2017/325 liitteessä olevaa viittausta yritykseen
               
                  
                              ”Wuxi Solead Technology Development Co., Ltd.
                           
                           
                              Yixing City”
                           
                        
               olisi pidettävä viittauksena yritykseen
               
                  
                              ”Jiangsu Solead New Material Group Co., Ltd.
                           
                           
                              Yixing City”
                           
                        
            
            
               2.   Yhteistyössä toimineisiin mutta otoksen ulkopuolisiin kiinalaisiin vientiä harjoittaviin tuottajiin sovellettavaa Taric-lisäkoodia A977 sovelletaan yritykseen Jiangsu Solead New Material Group Co., Ltd, Yixing City 16 päivästä tammikuuta 2020 alkaen. Yrityksen Jiangsu Solead New Material Group Co., Ltd., Yixing City valmistamien tuotteiden tuonnissa mahdollisesti maksetut lopulliset tullit, jotka ylittävät täytäntöönpanoasetuksen (EU) 2017/325 1 artiklan 2 kohdassa yrityksen Wuxi Solead Technology Development Co., Ltd osalta vahvistetun polkumyyntitullin, on palautettava tai peruutettava sovellettavan tullilainsäädännön mukaisesti.
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  Neuvoston täytäntöönpanoasetus (EU) N:o 1105/2010, annettu 29 päivänä marraskuuta 2010 , lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä (EUVL L 315, 1.12.2010, s. 1).
         
            (3)  Komission täytäntöönpanoasetus (EU) 2017/325, annettu 24 päivänä helmikuuta 2017, lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 49, 25.2.2017, s. 6).
         
            (4)  Komission täytäntöönpanoasetus (EU) 2019/1706, annettu 10 päivänä lokakuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevan erikoislujan polyesterilangan tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2017/325 muuttamisesta (EUVL L 260, 11.10.2019, s. 42).
         
            (5)  Yixing Market Supervision Administration – Notice on Appoval for Registration of Alternation of Foreign-invested company (02821322–6) Corrigendum of Foreign-invested Company [2020] No. 01160001 Unified Social Credit Identifier: 91320282330802782.